Diari Oficial de la Generalitat Valenciana


Sumari del DOGV 7015, del 02-05-2013 (2013/3936)

Notificació de la sentència dictada en el procediment ordinari número 2651/2008.
--------------------------------------------------------------------------------

### Dades del document

Número de DOGV
:   7015

Data del DOGV
:   02-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3936


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment ordinari número 2651/2008. [2013/3936]  
Assumpte civil 002651/2008  
Secretari: José Antonio Villalgordo Cárceles  
Jutjat Primera Instància número 1 de Torrevieja  
Juí: procediment ordinari 002651/2008.   
Part demandant: José Luis Otamendi Romero i Comunitat de Propietaris de l'Edifici Carrer Gruta, número 2.   
Part demandada: Glass Desarrollos, SL, i Roberto Carlos González Álvarez   
Sobre: ordinaris.   
En el juí a què es fa referència s'ha dictat la resolució que, literalment, és la següent:  
«Dispositiva  
I. Estime parcialment la demanda interposada per la procuradora dels tribunals la senyora Mínguez Valdés, en nom i representació de José Luis Otamendi Romero i la Comunitat de Propietaris de l'Edifici del Carrer Gruta, número 2, contra l'entitat Glass Desarrollos, SL, en rebel·lia en les presents actuacions, i Roberto Carlos González Álvarez, representada pel procurador dels tribunals el senyor Giménez Viudes.  
  
II. Absolc Roberto Carlos González Álvarez de les peticions esgrimides en la demanda i condemne la part actora al pagament de les costes del procés causades pel que fa a este.  
III. Condemne l'entitat Glass Desarrollos, SL:  
1r. A realitzar les obres de reparació necessàries segons el que disposa l'informe pericial judicial del senyor Cacho Carmona, aportat en la demanda o, en cas contrari, que siguen executades a costa seua.  
2n. A esmenar les deficiències existents per a l'atorgament de la llicència de primera ocupació.  
3r. Al pagament de les altres costes del procés.   
Uniu una testimoniança d'esta resolució a les actuacions principals i porteu-ne l'original al llibre de sentències d'este Jutjat.  
Notifiqueu la present resolució a les parts, amb l'advertiment que contra esta resolució judicial pot interposar-se un recurs d'apel·lació dins dels cinc dies següents a la notificació, que s'haurà d'interposar davant d'este Jutjat, i serà resolt per la Audiència Provincial d'Alacant. Per a la interposició d'este recurs, la part haurà de consignar en el compte del Jutjat la quantitat de 50 euros. L'admissió del recurs requerix que, al presentar-se, s'haja consignat en l'entitat de crèdit i en el compte de depòsits i consignacions obert a nom del Jutjat, la quantitat objecte de depòsit, fet que haurà de ser acreditat. No s'admetrà a tràmit cap recurs que no tinga el dipòsit constituït. El ministeri fiscal quedarà exempt de constituir el depòsit. Si el recurrent haguera incorregut en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb l'aportació, si és el cas, de la documentació acreditativa. De no efectuar-ho, es dictarà la interlocutòria que pose fi al tràmit del recurs, o que inadmet la demanda, i quedarà ferma la resolució impugnada (DA 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).  
  
Esta és la meua sentència, que pronuncie, mane i firme, el dia de la data.»  
Atés que es desconeix del domicili o la residència actuals de la part demandada, per la resolució de hui, el jutge o la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació del present edicte en el tauler d'anuncis d'este Jutjat o en el Diari Oficial de la Comunitat Valenciana, per a portar a efecte la diligència de [...].  
  
Torrevieja, 22 d'abril de 2013.- El secretari judicial: José Antonio Villalgordo Cárceles.